બહુ લાંબો ઘટનાક્રમ છે, પણ તેનો સાર એટલો છે કે શશીકલાના નાના જૂથને એકલું પાડીને બાકીના એઆઇએડીએમકેને થોડો નબળો પાડવો અને તેને એનડીએમાં બેસવા માટે મજબૂર કરવો. તેવું થયું પણ છે, પણ જયલલિતા પાસેથી રાજકારણના પાઠ શીખેલી શશીકલાએ હજી હાર માની નથી. જેલમાં તેણે કરોડોની લાંચ આપીને બધી સગવડો મેળવી હતી. જેલમાં બેઠી બેઠી પાસા ફેંકતી હતી. તે પછી પતિની તબિયત ખરાબ થઈ એટલે છ દિવસ માટે પેરોલ મળ્યાં.